Sexenio Democrático - Wikipedia, a enciclopedia libre\nCoñécese como Sexenio Democrático (ou Revolucionario) ao período da Historia de España transcorrido dende o triunfo da Revolución de 1868 até o pronunciamento de decembro de 1874, que representou o inicio da Restauración Borbónica. Para algúns autores, esta etapa representa un dos momentos de maior esplendor e progreso cultural do século XIX.\nCaricatura do Sexenio Democrático, publicada no nº 9 da revista "La Madeja" (que substituía a La Flaca), o 14 de marzo de 1875\nNa actividade política destes anos diferéncianse catro bloques políticos (unionistas, progresistas, demócratas e republicanos),\nO proceso político dos seis anos de crise revolucionaria pódese dividir en tres etapas:\nRepública unitaria e presidencialista\nDespois destas etapas a situación política desembocaría na Restauración Borbónica.\n1 Revolución de 1868\n2 A monarquía constitucional (1871 - 1873)\n3 A Primeira República Española (1873 - 1874)\n3.1 República federal (1873)\n3.2 República Presidencialista, 3 de xaneiro - 29 de decembro de 1874\n4 Restauración borbónica, 29 de decembro de 1874\nRevolución de 1868Editar\nArtigos principais: Revolución de 1868 e Goberno Provisional de 1868-1871.\nCausas da revolución. Nesta época, España vive unha crise económica e política nos últimos anos do período isabelino. Ás graves crises económica, financeira, agraria e industrial de 1866, sumouse a grave deterioración do sistema político.\na) Crise financeira esta crise xorde cando a baixa rendibilidade do ferrocarril provoca a bancarrota de moitos bancos e empresas. Por outra banda, o endebedamento do estado obrigou a aumentar a presión fiscal.\nb) Crise agraria a seca e as nefastas colleitas provocan a falta de alimento entre a poboación.\nc) Crise industrial o afundimento da industria téxtil de Cataluña foi dado pola subida do prezo do algodón dos Estados Unidos que se atopaba inmersa na Guerra de Secesión (1861-1865). Tamén influíu o descenso da demanda téxtil.\nd) Crise política ben dada pola deterioración do sistema político isabelino, que se debe a uns gobernos nas mans de políticos moderados, acusados de corrupción, despotismo e inmoralidade. Foron incapaces de solucionar os problemas de España e aceptar a alternativa ao poder dos progresistas.\nNa crise tamén influíu a impopularidade da raíña Isabel II de España, que se rodeaba por personaxes pintorescos (o seu confesor o padre Claret, sor Patrocinio, monxa milagreira con chagas ou estigmas, e amigos do rei consorte Francisco de Asís de Borbón.\nDende 1866 os progresistas e a maioría dos moderados formaron o Pacto de Ostende contra a raíña Isabel. A estes políticos uníronse os demócratas e os unionistas (encabezados por Serrano tras a morte de O'Donnell).\nCon esta situación estalou a revolución de 1868 ou A Gloriosa, un pronunciamento militar dirixido por Topete, Prim e Serrano, ao grito de "España con honra". Estes sublévanse contra a raíña o 19 de setembro. Nas cidades as xuntas revolucionarias asumen o poder. A revolución esténdese axiña. Cando as tropas isabelinas son derrotadas na batalla de Alcolea, o goberno dimite a Isabel II que abandona España marchando para Francia (29 de setembro de 1868).\nA monarquía constitucional (1871 - 1873)Editar\nAmadeo I ocupou o trono de España dende xaneiro de 1871 até febreiro de 1873. Nestes anos tivo que se enfrontar con graves problemas dende a súa coroación. O primeiro destes graves problemas foi o asasinato de Joan Prim o 27 de decembro de 1870. A desaparición deste facilitou a desunión da coalición gobernamental de unionistas, demócratas e progresistas.\nA inestabilidade entre os partidos políticos gobernantes, púxose de manifesto nas eleccións xerais e nos seis gobernos que houbo durante este curto período de tempo. Ademais, existía unha oposición ao réxime de Amadeo por parte dos carlistas, que se levantaron en armas no ano 1872 dando lugar á Terceira guerra carlista, os afonsinos, partidarios de que o fillo de Isabel II, Afonso (futuro Afonso XII), fora rei. Tamén os republicanos, protagonizaron sucesos armados en Andalucía e Cataluña, nas que se mesturaron reivindicacións como o repartimento das terras, e onde se manifestou a falta de apoio ao rei que tiña o nome de Macarronini I.\nCon esta situación, Amadeo I deixa o seu cargo e proclámase a Primeira República Española (11 de febreiro de 1873).\nA Primeira República Española (1873 - 1874)Editar\nRepública federal (1873)Editar\nA república española nace sen apoio político e social. Os partidos republicanos carecen de seguidores. As clases populares comezan a inclinarse polos movementos obreiros. Os poderes fácticos (Igrexa, exército, banqueiros etc.) eran contrarios á república\nO primeiro presidente da república foi Estanislao Figueras e tras a vitoria republicana nas eleccións, a maioría federalista entregou o poder a Francesc Pi i Margall que puxo en marcha o proxecto da Constitución federal de 1873. Esta constitución establecía a separación entre Estado e Igrexa e un modelo de España a partir dunha federación de 15 (ou 17 con Cuba e Porto Rico). Os estados federais serían: Andalucía Alta, Andalucía Baixa, Aragón, Castela a Vella (Castela e León), Castela a Nova (Castela-A Mancha), Cataluña, Estremadura, Galicia, Murcia, Navarra, Valencia, Rexións Vascongadas (País Vasco). A estes estados engádenselle: Filipinas, Fernando Poo, Annobón (sito no golfo da Guinea) e Corisco.\nEspaña vivía unha situación de permanente conflitividade social e política. As tensións sociais manifestábanse en forma de folgas obreiras, ocupación das terras obreiras e o cantonalismo. Tamén había conflitos militares que obstaculizaban a convivencia: Insurrección de Cuba e a Terceira guerra carlista (1872).\nO Cantonalismo coa saída do goberno de Pi i Margall, (substituído por Nicolás Salmerón) na presidencia da república deu un xiro conservador. Numerosas poboacións de Valencia, Murcia e Andalucía, declaráronse cantóns independentes. Moitos destes cantóns, declararon a guerra ao Estado central. Estas insurreccións foron reducidas con gran dureza polo goberno central.\nSalmerón dimitiu cando se negou a firmar dúas condenas a morte ditadas para presos culpables de insurrección cantonal. Para suplir a dimisión de Salmerón, as Cortes escolleron a Castelar. Este suspendeu as garantías constitucionais e gobernou por decreto.\nA guerra de Cuba (1868 -1878) Os cubanos pasaron das peticións de autonomía a pedir a independencia. Os cubanos co apoio dos Estados Unidos, non aceptaban o réxime político de España nesta illa.\nTerceira guerra carlista (1872 - 1876). O pretendente ao trono, autodenominado como Carlos VII, neto de Carlos María Isidro (V na sucesión da liña carlista) devolveu os foros retirados por Filipe V aos antigos reinos forais. Carlos mobilizou un exército de 45.000 homes que lle permitiu formar goberno en Estella (Navarra). Esta guerra comezara meses antes da instauración da I República. A insurrección tivo éxito en Cataluña, Navarra e País Vasco e noutros puntos illados do resto de España. Porén, o estado carlista necesitaba ocupar unha cidade importante para formar un estado sólido. A cidade elixida foi Bilbao, que foi rodeada polo exército. Pero esta cidade resistiu até a chegada das tropas afonsinas. A derrota dos carlistas produciuse en 1876, unha vez se restaurou a monarquía liberal de Afonso XII. As vitorias afonsinas prodúcense até tomar Estella o 16 de febreiro de 1876 polas tropas dirixidas polo xeneral Miguel Primo de Rivera y Sobremonte.\nCarlos VII retírase para Francia e pon fin á guerra carlista. As consecuencias da derrota carlista centrouse na supresión do foros vascos, creando un movemento que nacería pouco despois, o Nacionalismo Vasco.\nRepública Presidencialista, 3 de xaneiro - 29 de decembro de 1874Editar\nOs poderes de Castelar remataron en xaneiro de 1874. A maioría parlamentaria dirixida por Pi i Maragall, estaba disposta a substituír a Castelar e volver aos principios federais. Con todo, a burguesía confiou ao exército a imposición dun réxime de orde. O 3 de xaneiro, o xeneral Pavía, capitán xeneral de Madrid deu un golpe de Estado. Ao mando dun grupo de Gardas Civís, ocupou o Parlamento e disolveu as Cortes. O goberno quedou presidido polo xeneral Serrano.\nO novo presidente comezou a restablecer a orde pública: suspendeu a Constitución de 1869, prohibiu a Internacional obreira, limitou o dereito de asociación, pechou lugares de reunión política e varias revistas de prensa republicana.\nAntonio Cánovas del Castillo propulsor da Restauración Borbónica en España\nNesta situación, Antonio Cánovas del Castillo prepara a restauración borbónica. Este consegue a abdicación de Isabel II sobre o seu fillo Afonso, e dá a coñecer o Manifesto de Sandhurst, no que Afonso promete un réxime constitucional en España.\nRestauración borbónica, 29 de decembro de 1874Editar\nArtigo principal: Restauración borbónica en España.\nOs acontecementos precipítanse. Un pronunciamento militar do xeneral Arsenio Martínez-Campos Antón en Sagunto proclama rei de España a Afonso XII o 29 de decembro de 1874.\n↑ Bahamonde, A.; Toro, J. (1976). El Sexenio Democrático, 1868-1874. Historia de España 10. Historia 16. p. 52.\nTraído desde «https://gl.wikipedia.org/w/index.php?title=Sexenio_Democrático&oldid=6056603»\nÚltima edición o 25 de abril de 2022 ás 07:45\nA última edición desta páxina foi o 25 de abril de 2022 ás 07:45.


Portamérica anuncia un cartel case idéntico para 2021 – A Movida\nPortamérica anuncia un cartel case idéntico para 2021\nPosted on 26 Maio, 2020 by Redacción\nO décimo aniversario do Festival Portamérica vai ter que agardar ao 2021 para poder celebrarse, pero para esta edición tan especial os organizadores quixeron manter case idéntico o cartel que tiñan programado para este verán e prometen algunha sorpresa aínda por anunciar.\nA décima edición do festival Portamérica terá lugar en Caldas de Reis do 1 ao 3 de xullo de 2021, un ano máis tarde do previsto debido a crise xenerada polo COVID-19. A falta de máis dun ano para o evento, os organizadores xa fixeron público o cartel que vai ser case un calco do que tiñan preparado para este verán.\nLeiva, Coque Malla, Novedades Carminha, Sidonie, Beret, Viva Suecia e moitos outros máis artistas volverán encher de música a Carballeira de Caldas de Reis. Manteñen tamén o evento gastronómico Showrocking Guía Repsol , para o que xa hai confirmados 34 Soles Guía Repsol, unha proposta para potenciar os produtos locais da man dos mellore cociñeiros galegos.\nAquelas persoas que teñan entradas para a edición de Portamérica 2020 as poderán empregar para o evento de 2021 e os que as queiran adquirir xa o poden facer nesta ligazón.\n10 aniversario 2021 A Carballeira Caldas de reis cancela 2020 cartel coque malla Covid19 festivais Festival Portamérica 2021 festivales Galicia indie leiva pop Portamérica Rias Baixas verán Vigo Viva Suecia


mailto:?subject=Envio de contido de Turismo de Galicia: MONTE ALOIA&body=Recoméndoche que leas a información MONTE ALOIA extraída do portal de Turismo de Galicia na páxina https://www.turismo.gal/recurso?langId=gl_ES%26cod_rec=9608%26ctre=2\nA localización do parque, nunha das zonas máis densamente poboadas de Galicia e o norte de Portugal, dótao de grandes posibilidades orientadas á educación ambiental. Así a casa que o enxeñeiro de montes tudense Rafael Areses levantou no ano 1921 emprégase na actualidade como centro de visitantes.\nNos días claros Aloia non defrauda coas vistas panorámicas. É un lugar moi ligado á práctica de actividades de lecer ao aire libre entre as que salienta o sendeirismo, integrado na rede de rutas por todo o Baixo Miño e que ata aquí se estira desde a cidade de Vigo.\nAbundante vexetación. Manchas do bosque autóctono, principalmente con especies caducifolias. Repoboacións con piñeiros, e masas de árbores exóticas que roldan xa os cen anos. Acompáñase da fauna propia do monte. Neste sentido, Aloia representa un refuxio entre toda a presión circundante para especies comúns como o coello, aves rapaces e anfibios.\nTeléfono: +34 986 685 095


Canta miña pedra, canta. Charo Pita e Xoán Curiel\nOurense, 13.04.19 - 18:00h por O que ho! en Infantil\nUn espectáculo familiar dirixido a nenos e nenas de 6 a 12 anos que levarán adiante o músico Xoán Curiel e a contadora Charo Pita, baixo xestión da Editorial Galaxia.\nTras o seu éxito con Estamos no verán!!! e con A casa do terror, Xoán Curiel volve ao FalaRedes acompañado desta volta da narradora e contadora Charo Pita. A actividade xira arredor dos relatos populares galegos e mais de cancións que don Antonio Fraguas, a quen este ano se lle dedica o Día das Letras Galegas, recolleu nas súas Aportacións ao Cancioneiro de Cotobade.\nPrograma FalaRedes da Secretaría Xeral de Política Lingüística (SXPL)\nEntrada gratuita ata completar a capacidade


O Concello licita por 82.200 euros o equipamento informático do edificio de Novas Tecnoloxías e do Vello Cárcere | Concello de Lugo\nO Concello licita por 82.200 euros o equipamento informático do edificio de Novas Tecnoloxías e do Vello Cárcere\nResoltos os contratos coas adxudicatarias das obras da biblioteca da Piringalla despois de que o Consello Consultivo de Galicia emitise un informe favorable. O Concello retomará agora o proxecto con outra empresa\nA Xunta de Goberno aprobou a ampliación do prazo de execución da obra de pavimentación e servizos na rúa Lopo Líos nun mes, polo que en data 10 de decembro de 2015 a obra deberá estar totalmente executada\nA Xunta de Goberno aprobou este mércores a saída a contratación do subministro e instalación de equipamento informático no edificio de Novas Tecnoloxías, que se está a acondicionar na Praza Anxo Fernández Gómez, e no centro cultural do Vello Cárcere, por un importe total de 82.200 euros. Así o avanzou o voceiro municipal, Miguel Fernández, quen deu a coñecer que se adquirirán 36 ordenadores, tres impresoras, dous televisores, dous soportes para televisor e seis licenzas de programas e software informáticos para o edificio de Novas Tecnoloxías por importe de 72.600 euros, e catro ordenadores e dúas impresoras para o Vello Cárcere por 9.600 euros.\nBiblioteca da Piringallla\nA Xunta de Goberno tomou razón e acordou comunicar á empresa adxudicataria e á de asistencia técnica das obras da biblioteca da Piringalla o ditame favorable emitido polo Consello Consultivo de Galicia sobre os expedientes de resolución dos contratos. Trátase dun ditame emitido polo Consello, logo de que o pasado 7 de outubro a Xunta de Goberno aprobara remitir os devanditos expedientes de resolución dos contratos coa empresa adxudicataria e coa empresa de asistencia técnica polo incumprimento das obrgias contractuais, realizando obras que non se axustaban ao proxecto. “Desta forma, unha vez concluído o proceso de resolución dos contratos, o Concello retomará agora de inmediato as obras con outra empresa, da forma que indiquen os técnicos, para garantir a máxima calidade do edificio”, asegurou Fernández.\nObras na rúa Lopo Lías\nMiguel Fernández informou así mesmo de que na Xunta de Goberno desta mañá aprobouse a ampliación do prazo de execución da obra de pavimentación e servizos na rúa Lopo Líos nun mes, polo que en data 10 de decembro de 2015 a obra deberá estar totalmente executada.\nTal e como deu a coñecer Fernández, o prazo de execución previsto no proxecto era de dous meses. A data da acta de comprobación de replanteo era do 10 de setembro de 2015 polo que a obra debería estar rematada o día 10 de novembro de 2015. A empresa solicitou un prazo de ampliación debido ao atraso de xestións administrativas para traballos non previstos, á aparición de anomalías e ás inclemencias meteorolóxicas.\nSobre os novos equipamentos informáticos |Descargar mp3


Escola Infantil Merlín Bertamiráns goteiras\n"Empezou cunha, despois con dúas ou tres, e agora é un río. Temos dúas aulas inutilizadas agora mesmo"\nDende a Escola Infantil Merlín en Bertamiráns queren denunciar a situación que están a vivir. COMPOSTELA24HORAS fala con Carmen Santoro, a directora do centro, que nos conta os problemas que están tendo cuns inquilinos do edificio onde se atopa a escola infantil.\nCarmen relátanos que no segundo piso do mesmo edificio, ao parecer, están vivindo dúas mulleres cun can en situación de ocupación. As mulleres teñen un lanzamento de desahucio para o 20 de maio pero está recurrido. Elas habitan nesa vivenda de xeito ilegal e non abre a ninguén.\nO problema vén porque na escola infantil teñen goteiras dende fai unha semana que se orixinan nese piso. Como as mulleres non abren a ninguén, tampouco abren a técnicos que só queren supervisar o problema.\n"Empezou con unha (goteira), despois con dúas ou tres, e agora é un río. Temos dúas aulas inutilizadas agora mesmo" afirma Santoro. Saben con toda seguridade que o problema vén do segundo porque no primeiro están a vivir o problema das goteiras dende fai dúas semanas pero con máis gravidade.\n"Os donos do piso do primeiro, que tamén se ve afectado, xa intentaron falar coas okupas, deixáronlles notas e cartas", afirma Carmen Santoro. Pero as mulleres non deixan entrar aos técnicos. A directora do centro chamou tanto á Garda Civil, como á Policía Local e Nacional pero dinlle que non poden facer nada sen unha orde xudicial.\nDende a administración non lle dan unha solución a Carmen. Ela, xunto cos afectados do primeiro piso, puxéronse en contacto co Concello de Ames: "da Alcaldía mandáronnos a Urbanismo; Urbanismo díxonos que tiñan que enviar un técnico pero que eles non tiñan competencias para meter man ao asunto das okupas do segundo. Pero para o que sí tiñan competencia era para vir aquí a ver se estábamos cumprindo a normativa e senón pechar a escola, e deixar na rúa a cincuenta familias cos nenos. É toda a solución que nos dan" denuncia Carmen Santoro.\nSegúndo afirma Santoro, a administración estase a pasar a pelota "dun tellado a outro e nós aquí vendo como a escola se estropea toda, como se anulan espazos". "Estamos funcionando con normalidade dentro do posible, pero como esto siga así non queda outra que pechar. É un asunto serio para moitas familias" manifesta a directora da escola infantil.


Científicos galegos e portugueses presentan unha PCR en tempo real eficaz tamén con variantes raras do coronavirus\nTemas: COMPUTACIóN MACHINE LEARNING INTELIXENCIA ARTIFICIAL IISGS UNIVERSIDADE DA CORUñA CITIC UNIVERSIDADE DE VIGO INGRESO HOSPITALARIO PCR TEST EN PROFUNDIDADE PANDEMIA COVID-19\nOs creadores do novo test destacan que o seu método “pode ser máis sensible que a maioría dos dispoñibles no mercado para a detección do SARS-CoV-2”. Outro equipo de investigadores galegos desenvolveu un modelo de intelixencia artificial para predicir a demanda de camas hospitalarias e UCI para enfermos de covid-19.\nPor Galicia Confidencial | Madrid | 03/10/2021 | Actualizada ás 22:00\nOmniSARS2. Este é o nome dunha nova PCR en tempo real desenvolvida por un equipo de doce científicos de Galicia e Portugal para detectar distintas variantes do coronavirus SARS-CoV-2, causante da covid-19. A nova proba de diagnóstico mostrouse altamente eficaz para identificar simultaneamente fragmentos curtos do xenoma deste novo virus, e é capaz de resistir a evolución de liñaxes do SARS-CoV-2.\nTrátase dunha RT-qPCR, isto é, un método cuantitativo (en inglés, quantitative polymerase chain reaction – qPCR) que detecta e cuantifica a presenza de material xenético específico do virus en tempo real (en inglés, real time RT-PCR), é dicir, saber cantas copias do virus hai por mililitro de mostra. E foi desenvolvida para dar unha resosta diagnóstica eficaz á xeración de miles de mutacións dentro do xenoma do SARS-CoV-2, a cal permitiu a súa extensa transmisión durante a pandemia.\n“O RT-qPCR é recoñecido actualmente como o método de referencia que permite a maior especificidade e sensibilidade” no diagnóstico da covid-19, subliñan os investigadores galegos e portugueses.\nO modelo OmniSARS2 detectou o coronavirus en mostras clínicas que incluían diferentes liñaxes dos SARS-CoV-2, “incluíndo as B.1, B.1.1, B.1.177 ou B.1.1.7, e liñaxes máis raras”\nOs científicos sinalan que “aínda que varias destas mutacións son raras, outras aumentan en gran medida a prevalencia do virus, poñendo en perigo a sensibilidade dos diagnósticos baseados en PCR” (siglas en inglés de Reacción en Cadea da Polimerasa), probas que permiten detectar unha secuencia xenética específica do coronavirus, non presente noutros virus e, en consecuencia, específica para o diagnóstico da covid-19.\n“Aproveitando o coñecemento xenómico do SARS-CoV-2, deseñamos un multiplex RT-qPCR dun só paso para detectar simultaneamente fragmentos curtos do xenoma do SARS-CoV-2 en ORF1ab, xene E e xene S”, explican.\nPor partes: unha PCR multiplex, ou múltiple, é unha técnica de bioloxía molecular que usa a reacción en cadea da polimerasa (enzima que intervén no proceso de replicación do ADN) para amplificar distintos fragmentos de ADN diana simultaneamente (coma se se realizasen moitas reaccións en cadea da polimerasa individuais nunha mesma reacción); por outro lado, a secuencia xenómica de referencia do SARS-CoV-2 Wuhan-Hu-1 (a cepa orixinal de referencia deste coronavirus, orixinada en China) está composta por 29.903 nucléotidos e presenta unha estrutura e orde dos xenes similar a outros coronavirus; o xene ORF1ab codifica unha poliproteína que se divide en proteínas non estruturais e tras ela atópanse unha serie de xenes que codifican proteínas estruturais: S (espícula), E (envoltura), M (membrana) e N (nucleocápside). De todos eles, o xene S é o máis longo con 3.822 nucleótidos. Os devanditos xenes utilízanse como diana para o cribado mediante o test OmniSARS2.\nA maior sensibilidade analítica de OmniSARS2 para detectar o virus foi de 94,2 copias de xenoma por mililitro cunha probabilidade de detección do 95% para o xene S, equiparándose aos métodos máis sensibles xa dispoñibles no mercado, segundo os seus autores. A sensibilidade é a capacidade do test de detectar a presenza dun marcador específico asociado á enfermidade en cantidades moi baixas. Unha proba altamente sensible é extremadamente confiable.\nOs investigadores tamén destacan que “as probas de especificidade in vitro, usando cepas de referencia, non mostraron ningunha reactividade cruzada con outros coronavirus humanos nin patóxenos comúns”. A especificidade é a capacidade do test de detectar o axente causal da enfermidade, distinguíndoo doutros.\nO test OmniSARS2 detectou o coronavirus en mostras clínicas que incluían diferentes liñaxes (ou variantes) do SARS-CoV-2, “incluíndo as B.1, B.1.1, B.1.177 ou B.1.1.7, e liñaxes máis raras”, apuntan os investigadores galegos e portugueses (científicos de Bioloxía Evolucionista da Universidade de Edimburgo propuxeron o ano pasado, en Nature Microbiology, que se empreguen varias liñaxes para os subtipos de SARS-CoV-2, que en febreiro deste ano se actualizaron a seis: A, B, B.1, B.1.1, B.1.177, B.1.1.7 (o B.1 foi subdividido en máis de 70 sublinaxes).\n"A adopción de diagnósticos actualizados e fiables serán claves para controlar a pandemia e mitigar a aparición de focos de transmisión no período postpandémico”.\nOs creadores de OmniSARS2 salientan que “ter métodos de diagnóstico o máis sensibles e específicos posibles é de suma importancia no seguimento e control de calquera enfermidade infecciosa”. No caso da covid-19, recordan que “varios laboratorios fixeron loables esforzos para desenvolver rapidamente e compartir en aberto os primeiros protocolos e secuencias de oligonucleótidos para a detección do SARS-CoV-2”, os cales “foron amplamente difundidos pola Organización Mundial da Saúde e resultaron cruciais para desenvolver de xeito eficiente a capacidade mundial para diagnosticar a covid-19 desde xaneiro de 2020”.\nCon todo, lembran que, durante a pandemia, “o SARS-CoV-2 acumulou varios polimorfismos” (variacións xenética na secuencia do ADN), o cal “pode comprometer a detección efectiva do SARS-CoV-2”.\n“A aparición e a rápida propagación de novas liñaxes que presentan varias mutacións cando se comparan co xenoma de referencia SARS-CoV-2, como B.1.1.7, reforzaron a relevancia do deseño de métodos RT-qPCR”, cuxa “principal vantaxe para o diagnóstico da covid-19, en comparación con outros métodos como os baseados na detección de respostas inmunes específicas, é a súa sensibilidade”, expoñen.\nMAIOR SENSIBILIDADE NA DETECCIÓN\n“A maior sensibilidade de RT-qPCR permítelle detectar infeccións mesmo en pacientes con baixas cargas virais que son típicas das fases iniciais da infección. A detección de infeccións en estadios iniciais ten vantaxes evidentes na prevención da transmisión. Ademais da etapa de infección, outros factores como a liñaxe vírica, as características do hóspede, a variabilidade na recollida de mostras ou a degradación do ARN viral na mostra recollida poden levar a mostras biolóxicas ‘subóptimas’ ou máis difíciles para o diagnóstico. Particularmente para estas mostras, depender da detección de máis dun xene viral é relevante para evitar falsos negativos”, clarifican estes científicos.\nAgora, resaltan, os resultados do seu ensaio “suxiren que OmniSARS pode ser máis sensible que a maioría dos métodos RT-qPCR dispoñibles no mercado para a detección do SARS-CoV-2”.\nNa súa opinión, este “método de detección da covid-19 altamente sensible e específico, baseado na detección simultánea de tres xenes virais”, pode axudar á “adopción de diagnósticos actualizados e fiables que serán claves para controlar a pandemia de covid-19 e mitigar efectivamente a aparición de focos de transmisión no período postpandémico”.\nPor iso, e do mesmo xeito que fixeron outros investigadores, decidiron compartir en aberto o deseño e resultados do seu método de diagnóstico, nun traballo publicado na revista científica Biomedecines.\nOs seus autores están adscritos ás universidades de Vigo, Minho e Coimbra, o Hospital de Braga, o Instituto de Investigación Sanitaria Galicia Sur (IISGS) e o Grupo de Oncoloxía Molecular e Patoloxía Viral do Instituto Português Oncologia Porto.\nPREDICIR A ATENCIÓN HOSPITALARIA DOS ENFERMOS\nNoutra área de estudo, a computación, un equipo do Centro de Investigación en Tecnoloxías da Información e das Comunicacións (CITIC) da Universidade da Coruña analizou a capacidade de varios métodos avanzados de aprendizaxe automática (intelixencia artificial coñecida como machine learning) para predicir se os pacientes diagnosticados con covid-19 necesitarán diferentes niveis de asistencia hospitalaria (ingreso en planta ou en unidade de coidados intensivos), usando só datos demográficos e clínicos.\nPara a investigación empregaron un conxunto de datos de 10.454 pacientes de 14 hospitais de Galicia. Como explican os autores deste modelo de predición, cada paciente caracterízase por 833 variables, dúas das cales son idade e sexo, xunto con outras 831 que representan a historia clínica do enfermo. Ademais, para cada doente está dispoñible o seu historial de ingresos hospitalarios ou de unidade de coidados intensivos (UCI) por covid-19. Esta historia clínica serve para etiquetar cada paciente e poder así avaliar as predicións do modelo.\n"Para mellorar a predición, será necesario ampliar a historia clínica dos pacientes para incluír variables máis específicas relacionadas coa covid-19"\nO obxectivo destes investigadores foi identificar que modelo ofrece as mellores precisións, tanto para ingresos hospitalarios regulares como de UCI, só mediante variables demográficas e algúns datos clínicos estruturados, así como identificar cales son máis relevantes nos dous casos.\nOs resultados obtidos no estudo experimental mostran que, de todas as variables analizadas para predicir se un paciente diagnosticado con covid-19 necesitará asistencia hospitalaria regular ou UCI, as variables máis relevantes son a idade e o sexo. “O resto de variables rexistradas na historia clínica do paciente nos datos dispoñibles aparentemente non proporcionan información adicional que sexa decisiva para permitir unha mellor discriminación da mostra que a alcanzada usando só a idade e o sexo”, explican os autores do modelo.\nIsto levou aos investigadores a dúas conclusións. “En primeiro lugar, para mellorar a predición, será necesario ampliar a historia clínica para incluír variables máis específicas relacionadas coa covid-19, como resultados de probas de laboratorio ou raios X”, expoñen. Con todo, xa que “esa información non sempre está dispoñible para toda a poboación dun país e obtela implicaría importantes custos adicionais para o sistema de saúde”, engaden.\nUnha segunda conclusión, destacan, “é que o sistema desenvolvido permitiría a gobernos e xestores sanitarios prever o estado dos pacientes con covid-19 simplemente usando os datos demográficos da súa rexión, case sempre dispoñibles, sen que supoña ningún gasto adicional”.\n"Os xestores sanitarios poderían predicir a demanda de camas hospitalarias e UCI baseándose en varios escenarios hipotéticos relativos á incidencia de infeccións na poboación, por exemplo, para responder a preguntas como: cal será a demanda de UCI ou camas hospitalarias na miña rexión se se infectou unha certa porcentaxe de toda a poboación?”, salientan os autores deste traballo.\nOs seus resultados e a explicación do modelo veñen de ser publicados na revista científica Applied Intelligence.


O paro alcanza ao 27,16% da poboación española no primeiro trimestre de 2013 - Cel - Confederación de Empresarios de Lugo\nEscrito o: 25/04/2013\nO paro alcanza ao 27,16% da poboación española no primeiro trimestre de 2013\nA taxa de paro española chega ao 27,16%, despois de incrementarse en 1,14 puntos durante o primeiro trimestre do ano. Así se recolle na Enquisa de Poboación Activa publicada hoxe polo Instituto Nacional de Estadística (INE), segundo a cal o número de parados creceu en 237.400 persoas no país durante o tres primeiros meses de 2013, alcanzando por primeira vez a cifra de 6.202.700 parados.\nTodas as comunidades autónomas sufriron ademais incrementos no paro, sendo Andalucía, Comunitat Valenciana e Illes Balears as que rexistran un maior incremento, e Madrid, Asturias e Canarias as que menos. Galicia, vendo reducida a súa ocupación nun -2,67%, sitúase como a sexta comunidade cunha evolución máis desfavorable do desemprego, na que se alcanza a cifra de 287.400 parados, o 22,35% da poboación.\nPola súa banda a taxa de paro en Lugo sitúase no 20,84%: 31.600 persoas carecen de emprego na provincia. Lugo é a segunda provincia galega con menor taxa de ocupación: pouco máis da metade da poboación lucense está empleada (o 51,17%), fronte ao 57,40% da Coruña e o 54,68% de Pontevedra. En Ourense, menos da metade da poboación (o 47,99%) ten traballo.\nGráfico: elaborado polo INE


UCE aconsella reducir as fugas de calor no fogar para aforrar enerxía durante o inverno | Consumer\nUCE aconsella reducir as fugas de calor no fogar para aforrar enerxía durante o inverno\nRecomenda pór burletes e tiras illantes en portas e xanelas\nO inverno aproxímase e en breve calefaccións, radiadores e estufas estarán a funcionar a pleno rendemento. Para aforrar enerxía nos fogares, así como para evitar emisións contaminantes á atmosfera, a Unión de Consumidores de Castela-A Mancha-UCE lanzou unha serie de recomendacións.\nSegundo esta asociación, os procedementos para a redución das fugas de calor na vivenda son moi diversos, pero todos baséanse no principio de diminución do coeficiente de condución térmica. Este conséguese a través de dúas pautas fundamentais: o illamento e a mellora dos rendementos dos aparellos de calefacción.\n“Estas medidas proporcionan aforro, pero, ademais, producen importantes beneficios para a nosa saúde e a mellora do medio ambiente, porque, ao incrementar a eficacia do consumo de enerxía, reducimos o consumo de combustibles fósiles e a emisión á atmosfera de sustancias contaminantes”, explica UCE-Castela-A Mancha.\nPor iso, para aforrar enerxía é aconsellable non deixar que o calor se escape pechando ben xanelas e cortinas. “A ventilación debe ser rápida, un dez minutos unha vez ao día”, indica a asociación, que lembra que entre o 25% e o 30% das nosas necesidades de calefacción son debidas ás perdas de calor que se orixinan nas xanelas.\nAsí mesmo, recomenda pór burletes e tiras illantes en portas e xanelas, pois ao eliminar a abertura por onde circula o aire redúcese radicalmente a transmisión de calor a través da xanela. A instalación de dobre acristalamiento ou a colocación dunha dobre xanela a uns 20 centímetros da orixinal aproveitando o espazo do alféizar tamén reduce a perda de calor.\nAdemais, os termostatos controlan que os radiadores se apaguen cando alcancen a temperatura desexada, indica UCE, que agrega que non se necesita o mesmo calor en todas as habitacións. Así, recomenda no salón unha temperatura duns 20 graos, nos dormitorios 16 e nos baños, 23. “Un grao máis ou menos supón un aforro entre un 6% e un 10% de combustible”, apunta.\nTamén se aconsella colocar unha lámina de aluminio detrás dos radiadores para que relancen a calor á habitación no canto da a parede.\naforro enerxía invierno-gl


O Goberno central volve adiar o dragado da ría do Burgo tras anuncialo en campaña - Praza Pública\nO Goberno central volve atrasar o dragado da Ría do Burgo, logo de que durante a campaña electoral das xerais o anunciase en repetidas ocasións. O Ministerio de Medio Ambiente vén de solicitar que se amplíe o prazo para presentar alegacións ata o 21 de xullo cando, segundo o que se prevía, remataba xa a vindeira semana. A Mesa da Ría, reunida durante este luns, cre que esta nova demora é unha demostración de que tanto á Xunta como o Executivo central xogaron cos tempos e cos intereses electorais dos comicios mentres a ría continúa agardando.\nMedio Ambiente solicita que se amplíe o prazo ata xullo cando remataba xa a pasada semana\nCon esta ampliación, o dragado da ría do Burgo non comezaría ata o ano 2018 e desde A Mesa da Ría -que xunta os concellos da Coruña, Cambre, Culleredo e Oleiros, a Universidade, a Confraría de Pescadores e a plataforma en defensa do estuario- cren que o Goberno central sacou ás présas o proxecto para que fora publicado no BOE, pero sen comentarlles nunca aos implicados nada sobre unha prórroga do prazo, que foi solicitado polo Ministerio de Medio Ambiente no mes de setembro pero que non foi anunciada á Mesa na reunión que tiveron en novembro e na que estivo presente o xefe da Demarcación de Costas.\nA Mesa da Ría cre que o Goberno xoga coas datas de maneira "electoralista" e lembra que nunca avisou de que solicitara o adiamento malia telo solicitado\nPorque o prazo para presentar estas alegacións finalizaba o 14 de xaneiro e a Mesa solicitaba 15 días máis de prazo, tendo en conta o complexo do documento e que as festas do Nadal cadraban no medio. Foi precisamente Demarcación de Costas de Galicia quen solicitou o 14 de setembro esta ampliación, pero os mariscadores negan que fosen advertidos da solicitude e moito menos de que fora por seis meses.\nA Mesa da Ría vai máis aló e cre que a ampliación ata xullo deste prazo de alegacións é tamén un intento de xogar coas datas ante as vindeiras eleccións autonómicas. Sexa como for, esta demora atrasa o proxecto seis meses máis. "Moito nos tememos que todo vai quedar, coma sempre, no esquecemento", advirten. "O documento deuse a coñecer pouco antes das xerais e agora buscan que coincida coas galegas", asegura Manuel Baldomir, voceiro dos mariscadores.\n"O documento deuse a coñecer pouco antes das xerais e agora buscan que coincida coas galegas"\nA Confraría, ademais, solicitar unha ampliación do praz nuns quince días, pero este incremento en varios meses e sen posibilidade de recurso supón, para a organización, un intento por adiar o proxecto. Desde A Mesa da Ría insisten nas súas dúbidas de que haxa orzamento dabondo para levar a cabo o proxecto en prazo e advirten de que non será posible mariscar mentres traballan as máquinas no burgo.\nO custo da obra supera os 46 millóns de euros pero tan só hai orzamentado 1 millón para o vindeiro exercicio, metnres que para os próximos catro anos a previsión é de 7 millóns, polo que aínda quedarían preto de 40 por achegar.


Galicia leva a Valencia a recreación dun bosque de camelias con viños galegos que poderá visitarse durante o mes de abril | Noticias Vigo\nGalicia leva a Valencia a recreación dun bosque de camelias con viños galegos que poderá visitarse durante o mes de abril\nA directora de Turismo de Galicia, Nava Castro, participou hoxe nun acto para presentar esta campaña itinerante levada a cabo pola Consellería de Cultura e Turismo que promove a Ruta da Camelia e as adegas da D.O. Rías Baixas\nPublicado por Noticias Vigo o día 04/04/2019 na sección de Galicia,Turismo\nA directora de Turismo de Galicia, Nava Castro, participou hoxe en Valencia na presentación da campaña itinerante Viños e Camelias, posta en marcha pola Consellería de Cultura e Turismo para promover a Ruta da Camelia e as adegas da D.O. Rías Baixas, que vén precedida polos máis de 11.000 visitantes que recibiu no País Vasco ou os máis de 30.000 que a descubriron o ano pasado en Sevilla.\nDurante o mes de abril, El Corte Inglés situado na rúa Pintor Sorolla acollerá a recreación dun bosque de camelias onde se inclúen mostras de varios viños galegos da denominación de orixe das Rías Baixas, dous dos recursos, indicou Nava Castro, “que máis e mellor están a saber prestixiar a Marca Galicia”. Durante as vindeiras semanas organizaranse no restaurante deste establecemento comercial diferentes xornadas gastronómicas galegas e tamén se ofrecerá tapeo diario con produtos típicos de Galicia.\nOs viños da D.O. Rías Baixas terán unha presenza destacada nos supermecados do establecemento e tamén se organizarán tres catas de viño, os días 10, 17 e 24 de abril, na terraza do establecemento, a cargo de diferentes viticultores e enólogos.\nPreto de 120.000 valencianos\nInstalarase, ademais, un punto de información turística da Comunidade galega para promover Galicia nun mercado como o valenciano que, segundo as estatísticas da Oficina do Peregrino, é a terceira das comunidades autónomas que máis realiza o Camiño de Santiago. Amais, o Instituto Nacional de Estatística (INE) cuantificou en 2018 preto de 120.000 viaxeiros procedentes de Valencia, cun incremento da estadía media de case o 5%.\nEn palabras de Nava Castro, Viños e Camelias permitirá pór ao alcance de Valencia dous dos recursos que máis atracción están suscitando entre os visitantes da Comunidade galega, os viños e as camelias, unha “combinación perfecta” asegurou, para “todo aquel que busque o turismo evocador de experiencias e emocións que Galicia pode ofrecer”. Tras manter un encontro con medios de comunicación locais, pola noite realizarase un acto con axentes de viaxes, xornalistas e blogueiros e asociacións culturais. Contarase coa presenza do chef con Estrela Michelin Pepe Solla e se instalarán postos con produtos de estética derivados desta flor e unha zona de servizo de té de camelia.\nA Deputación de Pontevedra impulsa a produción de…\n19.000 galegas e galegos verán incrementada a súa…


Aprázase por mor do mal tempo o concerto de Los Secretos no Mosteiro da Fervenza – O Barbanza\nAprázase por mor do mal tempo o concerto de Los Secretos no Mosteiro da Fervenza\nA sesión inaugural do ciclo Fervenza Sonora, que se ía inaugurar no local hostaleiro Mosteiro da Fervenza (Lousame, San Xusto de Toxosoutos) este sábado 26 da man de Los Secretos, tivo que ser finalmente adiada por mor da previsión meteorolóxica adversa desta fin de semana.\nO concerto, inicialmente programado para este sábado ás 19.00 horas, foi aprazado, segundo fan saber os responsábeis do Mosteiro da Fervenza, “porque as condicións climáticas non fan posíbel a celebración, en condicións óptimas, da actuación da banda madrileña”. O concerto, engaden, deberá agardar ao ano que vén, a unha data aínda por determinar.\nO Mosteiro da Fervenza quere agradecer ao público a confianza nesta nova aposta pola cultura ao vivo e sinala “que as entradas devolveranse integramente a través da mesma plataforma na que foron adquiridas. De feito, ao longo da xornada de hoxe Ataquilla porase en contacto cos compradores para proceder á devolución no prazo de tempo máis reducido posíbel.


Alugar o traxe de comuñón | Consumer\nAlugar o traxe de comuñón\nPor un prezo medio de 60 euros hai empresas especializadas que alugan traxes de comuñón, a estrear ou de segunda man\nEn maio e xuño é raro o fin de semana en que non se ve a unha nena ou uns neno vestidos para recibir a súa primeira comuñón. Esta cerimonia, ao ser relixiosa, debería celebrarse de maneira sinxela, pero na práctica organízase “ao grande”: a ilusión do pequeno e a súa familia, os compromisos sociais, etc. propician que os gastos se disparen, algo que supón un enorme esforzo económico para centos de familias. Con todo, é posible gastar menos e reducir unha das partidas máis importantes, a do vestido. Empresas especializadas dedícanse ao aluguer de traxes para que os comulgantes poidan ir ben vestidos sen arruinarse nese día tan especial para eles. Neste artigo explícase que pasos dar para alugar o traxe da primeira comuñón sen temor a equivocarse.\nComo alugar un vestido de primeira comuñón\nUn traxe de comuñón por menos de 70 euros euros? En tempos de crises , é unha opción para ter moi en conta e, ademais, posible. Non se pode adquirir por este prezo nas tendas convencionais, onde de media un vestido de nena sae por 500 ou 600 euros (hainos ata de 1.300 euros), sen contar cos complementos e accesorios, que elevan a suma de maneira considerable, e o dos nenos, aínda que máis barato, ten un prezo medio de 200 euros. Pero si que é posible reducir esta partida se se recorre a métodos alternativos, como o aluguer do vestido de comuñón.\nOs vestidos de comuñón que se alugan poden ser de segunda man ou a estrear\nPor sorte, hai xa numerosas empresas especializadas que se dedican a este negocio, como desde hai tempo hainas que alugan traxes de noivos. Estas tendas contan con tallas diferentes para os distintos tipos de neno e nena, e con modelos variados. Como se pode alugar un vestido para a primeira comuñón? Algunhas tendas pioneiras en aplicar esta idea, como Santa Sofía, Arxé ou Aluguer de Traxes, dan pautas sobre como facelo:\n1. Cando encargalo:\nHai que encargalo canto antes para que sexa maior a variedade de modelos e tallas entre as que elixir. Como mínimo suxírese ir un mes antes. Se é posible, convén ir cos nenos para que llo proben e non haxa despois problemas.\n2. Como reservalo:\nHai que dar o 50% do prezo total á hora de reservalo, e a outra metade abónase no momento de recoller o vestido, o día antes da cerimonia.\nAs reservas pódense anular, pero debe facerse nos 15 días seguintes á data en que se apartou. Ademais, non se devolve diñeiro, polo que se perde a cantidade xa entregada.\n3. Garantías para a tenda:\nTense que deixar un número de cartón de crédito. Nela cargaríase o importe do traxe se non se entrega despois de transcorrer sete días sobre a data prevista de devolución.\nO prezo do aluguer de traxes de comuñón é duns 65 euros de media no caso das nenas e rolda os 50 euros nos traxes dos nenos.\n5. Tempo de préstamo:\nOs vestidos préstanse durante o fin de semana da cerimonia e débense devolver o luns seguinte. Pola contra, cobran un suplemento bastante elevado por cada día de atraso.\n6. De segunda man ou a estrear:\nPódense alugar de segunda man ou ben estrear vestidos. No caso de Santa Sofía, se se chega a un acordo sobre o modelo, as teas e o prezo, estrearase o vestido, que despois quedará a tenda.\nSe son de segunda man, polo xeral atópanse en perfecto estado, porque son vestidos que só se usan un día e que se limpan despois na tinturaría, así que quedan como novos e poden utilizarse de novo varias veces. De todos os xeitos, sempre convén asegurarse e revisar ben cada detalle antes de alugar un vestido.\n7. Perdas ou danos:\nSe se perde ou se estraga o vestido hai que abonar o seu importe total, non o prezo de aluguer.\n8. Limpar o vestido:\nDa limpeza encárganse as empresas, polo que non hai que molestarse en entregalo limpo unha vez usado.\n9. Envíos a domicilio:\nRealízanse envíos a toda España. Se se trata dun encargo a distancia, é o cliente quen asume o custo do envío e da recollida.\nAs tendas, con servizo en liña, detallan na páxina web as táboas de medidas e como medir aos nenos para que non haxa riscos de equivocarse.\nAlgunhas tendas alugan roupa de cerimonia para os pais\nNunha comuñón, ademais de prestar especial atención ao neno que recibe o sacramento, a súa familia ao completo desexa ir ben arranxada á cerimonia. Isto implica que o gasto se multiplica, xa que o habitual é adquirir novas pezas, que se estrearán ese día. Pais, nais, irmáns deben, pois, comprar vestidos, chaquetas, zapatos, calcetíns…\nPor iso, para minorar tamén o gasto ao resto da familia, algunhas destas tendas teñen un gran fornecido en camisas, traxes e complementos para todos.\nHerdar o traxe ou ir de rúa\nUnha opción á que cada vez se recorre máis é a de herdar o vestido de curmáns maiores, ou pedilo prestado a un amigo. No caso de que houbese que facer arranxos, o custo destes roldaría os 60 euros.\nTamén se pode substituír o traxe de comuñón por vestidos e traxes de rúa. Con complementos que os convertan en “de vestir” para ese día, son pezas que despois se poderán reutilizar noutras ocasións, e o seu importe rolda os 60 ou 80 euros, moi afastado dos 300 euros do prezo medio.\naforro común gasto-gl trouxen comuñón


Día: 25 de xaneiro de 2020\nTurquía Wagon Industria Inc Eléctrico Nacional Trens 7/24 mobilización continúa. O traballo dedicado dos traballadores implicados na construción do tren nacional continúa día e noite. Nas vías do tren nacional a finais de xuño ou xullo [Ler máis ...]\nEstá previsto que sexa feita conxuntamente polo Municipio Metropolitano de Ordu e o Municipio de Kabadüz e anunciase a súa celebración o 26 de xaneiro de 2020. Festival de neve de Çambaşı ”terremoto de magnitude de 15 que se produciu no centro distrito de Sivrice, en ELazığ [Ler máis ...]\nAs recentes subidas ao túnel de Göcek, que se converteu nun problema importante na rexión, provocaron a reacción das organizacións non gobernamentais. Facendo un comunicado conxunto, a Cámara de Comercio e Industria de Fethiye (FTSO), TÜRSAB, Comerciantes de Fethiye [Ler máis ...]\nO presidente de BTSO, İbrahim Burkay, que asinou importantes investimentos no campo da aviación como Aquila e Bursa Space and Aviation, o presidente de Gökçen, Celal Gökçen, e Gökmen Uzay Havacılık [Ler máis ...]\nDespois de nevadas en Boztepe, un dos lugares favoritos de Ordu, 2.600 persoas acudiron ao camino durante o día. Despois das nevadas en Boztepe, que é a terraza visual de Ordu, que ten unha altura de 530 metros, [Ler máis ...]\nO gobernador de Karabük anunciou que o programa Karabük Karfest, que se prevé celebrar o domingo 26 de xaneiro, foi cancelado. Na declaración feita; “Karabük, que se prevé celebrar o 26.01.2020 (domingo) no centro de esquí de Keltepe, que é o centro do turismo de inverno, [Ler máis ...]\nO director xeral da Autoridade Estatal de Aeroportos (DHMİ) e o presidente do consello, Hüseyin Keskin, examinaron as obras da terceira pista na obra do aeroporto de Istambul. Autoridade Xeral de Aeroportos Estatales (DHMİ) Hüseyin [Ler máis ...]\nEn Rusia, engadiuse unha nova ás grandes obras que asinarán as empresas de construción turcas. A primeira pickaxe é exitosa para o proxecto de construción, que leva traballando nel durante moito tempo, preto de medio billón de dólares. A empresa turca Limak, a súa parella [Ler máis ...]\nCars Initiative Group (TOGG) detalles da Turquía do novo proxecto levado a cabo polas montador nacionais seguen a ir Orty. Un novo vídeo sobre como funciona a función máis curiosa de TOGG da conta de redes sociais [Ler máis ...]\nDebido á apertura do estadio Göztepe Gürsel Aksel en Güzelyalı, algunhas estradas pecharanse na rexión o domingo 26 de xaneiro. Tamén se cambiarán os percorridos dos autobuses municipais que utilizan estas estradas. Debido á apertura do estadio Göztepe Gürsel Aksel en Güzelyalı [Ler máis ...]\nA rúa 19/1, que conecta a rúa Mithatpaşa coa avenida de Mustafa Kemal Sahil no ámbito das obras de renovación de autovía nos fluxos de İZSU, Poligon e Arap, estará pechada ao tráfico de vehículos durante dous meses a partir do luns 27 de xaneiro. Izmir [Ler máis ...]\nO departamento de transporte de Manisa Metropolitan Municipality non rexeitou a demanda dos cidadáns e comezou os servizos de autobuses entre o centro do distrito de Kırkağaç e a estación de tren. Kırkağaçlılar, feliz co arranxo do novo servizo de autobuses, a Manisa Metropolitan Municipality [Ler máis ...]\nContinuando a medrar e desenvolverse desde 2011 cando entrou no sector do transporte por estrada e camión, Arında Logistics é unha parte importante dos países dos Balcáns, con todos os países europeos e asiáticos. [Ler máis ...]


As granxas tardan só 2,5 anos en recuperar o investimento fotovoltaico, asegura o Clúster do Autoconsumo | Noticias de Galicia | CRTVG\nPublicado o 04/02/2020 13:21\nAs enerxías renovables, especialmente a fotovoltaica, estanse a converter na solución máis eficiente para granxas afastadas da rede eléctrica ou que precisan dunha cantidade extra de enerxía. No cluster do autoconsumo de Galicia calculan que, no caso das empresas agrarias, bastan dous anos para recuperar o investimento.\nCando decidiu procesar e distribuír el mesmo os produtos da súa explotación agrogandeira, Xosé García Freire precisaba máis enerxía e barallou pagar el mesmo un novo transformador.\n"Eran 25.000 euros que tiñamos que gastar e despois regalarllos a unha compañía que despois inda nos ía cobrar todos os meses pola factura da luz", lamenta.\nA opción de usar un xerador a gasóleo? Un gasto de 2.000 euros mensuais. Insostible para unha explotación que empeza.\nAsí que optaron polas renovables, que, ademais, casaban mellor coa filofosía da produción en ecolóxico.\n"Para instalacións illadas, eu recoméndoo pero segurísimo. Porque nós aquí, no inverno é unha zona de bastante néboa na que ao mellor pasamos bastantes días sen ver o sol, e aínda así o resultado das placas é bastante mellor do que eu esperaba", explica este gandeiro que procesa e distribúe os seus propios produtos.\nHoxe, funcionan con fotovoltaica 800 granxas galegas. No caso da de Xosé, non só dá para a maquinaria de pasteurizar e envasar o leite e os iogures... e a dos queixos. Por riba, ten excedente para desenganchar da rede a propia vivenda.\nAdemais, producir fotovoltaica de xeito eficiente e axustado á demanda, ten subvencións que cobren a metade do custo da instalación.\n"O cliente non ten que facer ningún trámite nin ten que saber a onde ter que acudir, senón que as propias empresas nos encargamos de facer toda a tramitación e despois a legalización", conta Xosé Manuel González, o presidente do Clúster do Autoconsumo de Galicia.\nEmpresas que crean emprego co cambio de modelo enerxético.


O BNG denuncia o desleixo da Deputación de Ourense cara a veciñanza de Viana do Bolo - Novas - BNG - Ourense - Bloque Nacionalista Galego\nESTRADA DE SAN AGOSTIÑO EN VIANA DO BOLO\nA piques de rematar o prazo de execución das obras da estrada a San Agostiño aínda non se viu ningún tipo de mellora\nBNG de Ourense 06 maio 2022 - 13:47\ndeputación obras Viana do Bolo San Agostiño estrada\nO Voceiro do Grupo Provincial do BNG, Bernardo Varela, e a deputada no parlamento galego, María Albert , trasladáronse até o concello de Viana do Bolo para comprobar de primeira man a situación da estrada a San Agostiño, acompañado do voceiro do BNG de Viana do Bolo, Secundino Fernández, xunto con concelleiras e militantes do BNG da localidade.\nA piques de concluír os oito meses de prazo para o remate das obras de mellora, os nacionalistas comprobaron como aínda non se avanzou nunhas obras que xa no 2020 a alcaldía presidida polo nacionalista Secundino Fernández, deixara listas para sacar a concurso, para adxudicala e executala. O prazo de execución remata este mes e aínda nin comezaron a facer a obra, indicaba o voceiro nacionalista de Viana.\nPara os nacionalistas de Viana, declara Fernández, toda a actuación da Deputación, encargada de sacar a concurso a obra, e tamén o concello de Viana como responsábel subsidiario da obra porque vai ser a administración que se vai facer cargo dela, é un desprecio ás necesidades dos veciños e veciñas de Viana do Bolo.\nEsta é unha vía principal que comunica a veciñanza de Viana con outra comunidade autónoma e que permaneza nas condicións actuais é unha burla dos gobernos do Partido Popular cara toda a veciñanza de Viana sentenciou Secundino Fernández.\nPola súa banda, o Voceiro do Grupo Provincial do BNG na Deputación de Ourense, Bernardo Varela, como a Deputada no Parlamento de Galiza, María Albert, avanzaron que presentarán iniciativas no ente provincial como a no parlamento galego, para denunciar o desleixo das institucións locais e provinciais de cara a veciñanza de Viana do Bolo e esixirán que as obras sexan executadas dunha ve.\nEstamos falando dunha obra que se adxudicou en agosto de 2021, tras reiteradas esixencias de premura por parte dos nacionalistas, e que a maio de 2022 aínda non foi nen escomenzada, sinala Varela. Unha obra por un valor de 1.125.119,27€, e que fai máis de dous anos o goberno encabezado por Secundino Fernández deixara encamiñada cando o PP e os tránsfugas do PSOE se aliaron en contra do goberno municipal escollido pola veciñanza.


Xulio Ferreiro salienta que “A Coruña conta hoxe cun carril bici que a sitúa á par das cidades europeas e que medrará até os 60 km” - Coruña Online\nPor outro lado, o alcalde estará esta tarde en senllos mitins en Palavea e Elviña. Ferreiro presentarase ante a veciñanza para dar conta dos plans previstos para os vindeiros catro anos en Palavea nun acto que terá lugar ás 19.00 na praza Padre Bustos. “Será o tempo no que materialicemos moitos proxectos e programas que merecedes e que demandades”, dixo. Estas actuacións afondarán na mellora dos espazos verdes e de lecer no barrio, coa recuperación do río Quintas, un proxecto que conta cos fondos europeos conseguidos este mandato, e a compra ao Ministerio de Defensa do club social e o aparcadoiro da Fábrica de Armas, para o que hai reservado xa un millón de euros. “Desta forma, será posible que melloremos os equipamentos, esa piscina que estaba pechada e que legalmente non podiamos arranxar e tantas outras cousas. Temos que dar opcións para que vivades e vivamos unha vida saudable”, manifesta Xulio. As melloras na contorna chegarán tamén, explica, cunha mellor mobilidade e conexión do barrio, que estará reflectida no novo mapa de liñas de buses, e tamén no empeño de reclamar ante o goberno do Estado “que cumpra co seu compromiso, con ese que pelexamos e que pelexastes ao noso carón, o que pasa pola construción dunha pasarela peonil e ciclable”.


O Proxecto Youtubeir@s, no que participa o Concello de Ourense, recibe o Premio Mil Primaveras e lembra que o prazo para o concurso Youtubeir@s fica aberto até o 27 de setembro - Concellaría de Cultura de Ourense\nO Proxecto Youtubeir@s, no que participa o Concello de Ourense, recibe o Premio Mil Primaveras e lembra que o prazo para o concurso Youtubeir@s fica aberto até o 27 de setembro\nO Proxecto Youtubeir@s, no que participa o Concello de Ourense xunto cos da Baña, Ames, Carballo, Cedeira, A Coruña, O Grove, Moaña, Ribadeo, Pontevedra, Rianxo, Santiago e Teo, as universidades da Coruña, Santiago e Vigo e a Deputación da Coruña, vén de recibir o 'Premio Mil Primaveras' na categoría de proxecto máis innovador. Recoñeceuno así o xurado -que fixo público no día de onte a súa decisión- ao ver en Youtubeir@s unha iniciativa que aborda “un medio prioritario para o futuro do idioma”, xa que a creación de contidos na nosa lingua a través da plataforma Youtube xera “unha grande atracción na xente nova”. O xurado, ademais, sinalou que o proxecto “favorece que as persoas que transmiten a través de Youtube o fagan en galego e que as que comunican en galego o fagan en Youtube”.\nOs 'Premio Mil Primaveras', creados neste 2019 pola Coordinadora de Traballadoras e Traballadores de Normalización da Lingua (CTNL) coa colaboración da Deputación de Pontevedra, teñen como obxectivo valorar, recoñecer e difundir accións, campañas e programas que serven para fomentar a lingua e para incrementar tanto o seu uso coma o seu prestixio. A organización de Youtubeir@s, que neste 2019 acada a súa terceira edición, amosa a súa gratitude por este galardón, que significa un “auténtico pulo para continuar a medrar” no futuro. “É un recoñecemento a todo o esforzo desenvolvido dun xeito colectivo entre os servizos de normalización lingüística de trece concellos, das tres universidades e da Deputación da Coruña”, sinálase dende a organización ao tempo que se destaca este elemento “fortemente colaborativo dende as institucións” como “unha característica fundamental” da iniciativa.\nTal e como apunta o xurado, Proxecto Youtubeir@s representa unha iniciativa innovadora que, dende o punto de vista da organización, “conecta coa mocidade e capta a súa atención empregando os seus mesmos códigos comunicativos”, o cal significa “unha clara adaptación aos novos tempos”. Por último, a coordinación do proxecto admite que un recoñecemento como o que a CTNL lle outorga a Youtubeir@s, garante “unha gran visibilidade” á hora de achegarse a máis público.\nOs Premios Youtubeir@s, unhas das grandes liñas de acción do proxecto Youtubeir@s, mantén até o vindeiro 27 de setembro o prazo de inscrición para todas as persoas creadoras de contidos en Youtube na nosa lingua. Cómpre que os vídeos estean publicados con data posterior ao 15 de marzo de 2018, sen restricións de privacidade e cos cancelos #youtubeiras #youtubeiros na descrición. Establécense un total de catro categorías: vídeo-facermos (vídeos que mostran saberes e procesos de elaboración a través de titoriais), vídeo-opinarmos (exposición de opinións e valoracións sobre un tema de interese), vídeo-cantarmos (vídeos musicais con versións, composicións orixinais, adaptacións ou coreografías) e canles.\nAdemais destas catro categorías, recoñeceranse premios á creatividade, á eficiencia comunicativa, á calidade técnica e á calidade lingüística, decididos todos por un xurado de recoñecido prestixio que outorgará o premio durante a gala dos Premios Youtubeir@s, no mes de novembro. Por último, o certame conta cun premio do público que se entrega baixo o nome de #propostayoutubeira. En conxunto, Youtubeir@s repartirá un total de 6500 euros en galardóns. As bases completas pódense consultar na web www.youtubeiras.gal.


Inicio translatiocereixo A igrexa Historia e arte\nO máis salientable da Igrexa de Santiago de Cereixo é a porta do muro sur, onde o tímpano contén unha representación da traslación do corpo do Apóstolo Santiago a Galicia, aTraslatio Beati Iacobi, nunha barca de pedra acompañado por sete discípulos, navegando sobre un mar de ondas esquematizadas. No interior do bote, sobre a borda, está un corpo xacente, que correspondería ao Apóstolo Santiago, e máis atrás, as sete figuras alineadas dos discípulos. A central é a de maior tamaño e sostén unha especie de báculo, os dous personaxes contiguos estenden os seus brazos cara a figura tendida, nun xesto co que o artista puido querer representar unha actidude de protección cara o corpo. As outras catro figuras ocupan os extremos, dous a cada lado, son de menores dimensións e soamente se observan as súas voluminosas cabezas.\nEsta escena fai desta peza unha creación única, non só dentro do románico galego, senón de toda España, xa que soamente se conservan catro obras románicas nas que se trata este tema, e dúas delas son galegas (a outra é unha moeda atopada nunha necrópole no Grove-Pontevedra). Ao ser de distinta época que o interior do templo, o seu autor tamén é distinto. É posible que fose o mesmo que realizou o tímpano de Moraime, no municipio veciño de Muxía, un canteiro vascón chegado de terras francesas como tantos outros que participaron nas obras da catedral de Santiago de Compostela, e posteriormente estenderon o seu traballo por estas terras. A calidade do relevo é moi notoria polo gran realismo e as sinxelas formas que o escultor imprimiu neste traballo no que esculpe, por exemplo, as ondas que mecen a barca que traslada o corpo do Apóstolo acompañado polos seus discípulos.\nO tímpano está apoiado nas xambas da porta. Está rodeado por dúas arquivoltas de medio punto, moi similar á arquivolta menor da porta meridional de Moraime, de ahí que se pense que pertenza ao mesmo autor. Ocupando a clave desta arquivolta aparece un personaxe imberbe, con larga vestidura talar que o cobre dende o pescozo ata os pés. Na cabeza leva unha mitra puntiaguda, sostén un báculo de remate curvo na súa man esquerda e levanta a dereita en actitude de bendecir. Trátase dun personaxe eclesiástico, posiblemente un abade ou un bispo. O arco maior cóbrese con unha decoración de circunferencias secantes, como as das basas desta mesma porta, un motivo de limitada extensión no románico galego.\nNa clave disponse unha nova figura moi deteriorada. Trátase dun anxo coas alas despregadas, que parece voar sobre a escena. Nunha das súas mans porta un incensario, que, por necesidades de adaptación no marco, disponse horizontalmente indicando un movemento pendular. Os anxos turiferarios non son alleos ao románico, xa que dende comezos do século XII os atopamos en distintos motivos, por exemplo, no tímpano esquerdo da portada de Praterías, en Compostela. A pesar do deterioro da obra e da tosquedade da labra, a interpretación da escena do tímpano de Santiago de Cereixo non plantexa ningún problema. Distínguese claramente que se trata da traslación dos restos de Santiago na barca, acompañado de sete discípulos, o que a fai unha peza única dentro do románico de toda España.\nTamén é moi relevante o conxunto de canzorros baixo o alero que se conservan no exterior do muro sur da nave. Animais, representacións vexetais e humanas (acróbatas, lectores, alusións ás Sagradas Escrituras…) aparecen nunha sinfonía pétrea singular na zona. Este tipo de imaxes nas que se plasman os vicios e pecados, especialmente os da carne, foron moi abundantes no románico rural galego e xeralmente están dispostas nos marxes das igrexas, sobre todo nos canzorros, o marco no que se desenvolverán numerosos temas marxinais, pecaminosos e mundanos, marcando así os límites do profano e advertido aos fieis de que era indigno de entrar no espacio sagrado do interior do templo se caera en pecado ou se cometera algunha impureza.\nA fachada da igrexa, de esquema xeométrico sinxelo, acubilla o acceso principal cun tímpano exento de decoración. O arco de medio punto descansa sobre capiteis de decoracións vexetais soportado por columnas acobadadas. Sobre el, un pequeño van ilumina o coro alto, rematado por una espadana de traza sinxela, engadida nun momento posteior.\nA volumetría do seu conxunto lembra a de outros modelos do románico rural que se atopan no mesmo municipio de Vimianzo como as igrexas de San Miguel de Treos, San Sebastián de Serramo e Santo Antoíño de Baíñas.


L Historia - Tom Ford - As nosas marcas | Implicarte\nTom FordL’History (Galego)\nO estilista Thomas Carlyle Ford naceu o 27 de agosto de 1961, en Austin, Texas, pais inmobiliarios. O mozo Tom Ford descubriu un interese inicial de arte e pintura. “Sempre fun moi visual, sempre interesado no deseño”, recorda. “Non quero dicir que comezou a deseñar roupa a 5 anos de idade, pero se os meus pais saíron a cear e deixoume só, reorganizar todos os mobles do programa antes de que volvan. Os meus pais sempre me animaron a seguirme As miñas aspiracións. “\nEn 1979, ás 17, rexistrou na Universidade de Nova York na historia da arte. Máis dilixente no famoso discoteca de estudo 54 que Amphis University, abandonou os seus estudos para pasar en 1980 a Los Angeles. Alí gaña a súa vida converténdose en anuncios de televisión.\nAlgúns anos máis tarde, volve a Nova York e rexistra arquitectura na Escola de Deseño de Parsons, entón únese á antena parisiana pola súa última Ano de estudo. Aquí é onde decide centrarse na moda. Recorda: “Eu espertei unha mañá e penso: que fago? A arquitectura era tamén … Serious, deime conta de que a moda foi o bo equilibrio ao que aspiraba e todo”.\nTom Ford – As primeiras creacións\nEn 1985, despois de graduarse, Tom Ford pretende ser reclutado pola marca deportiva de gama alta Cathy Hardwick. El teléfono todos os días para a empresa para obter unha cita. Finalmente, para desfacerse da importun, Hardwick responde a el ao teléfono preguntándolle canto tempo podería vir. Un pouco menos de dous minutos máis tarde, Tom Ford chega á súa mesa, chamou ao salón de entrada. Hardwick recorda a súa primeira reunión: “Eu quería darlle ningunha esperanza cando lle pedín que cite os meus deseñadores de moda europeos favoritos. El me deu os nomes de Armani e Chanel. Uns meses máis tarde preguntei por que me deu estes nomes e el Díxome: “Porque usa algo armani. ‘”Hardwick ofrece Tom Ford a un emprego como asistente creativo. Dous anos despois gaña un emprego no deseño dos jeans para Perry Ellis na sétima avenida de Nova York. En 1990, móvese en Milán para apoiar o préstamo feminino para Gucci. Na época, a compañía foi minada por loitas intestinais de xestión e pola insuficiencia das coleccións coas tendencias do mercado. Tom Ford arrastra instantáneamente a un novo alento en Gucci. Levanta rapidamente na organización Gráfico da empresa, Pasando ao Director de Deseño en 1992 ao director de creación en 1994.\nTom Ford – Star en Gucci\nTom Ford unha reelaborada completamente a imaxe de Gucci pasando do minimalismo do inicio 1990S a un universo moi persoal: o famoso porno de Chic que seduciu as estrelas como Madonna ou Gwyneth Paltro. El expandiu a compañía a novas liñas, a moda dos homes, a roupa deportiva das mulleres, a roupa de noite e os mobi Ligazón de casa. Baixo a súa dirección, Gucci asumiu a marca Yves Saint Laurent, traendo un notable crecemento das vendas. Despois de dez anos de xestión Tom Ford, a figura da Casa Gucci pasou 230 millóns a 3 millóns.\nEn 2004 Pinault Spring Ratoute compra Gucci, que fide a renuncia de Tom Ford. En 2005, fundou a súa propia empresa de moda e lanza a roupa de home, lentes, produtos de beleza e perfumes. Ford creou un memorable buzz cando solicitou a portada dun problema de Vanity Fair 2006, vestido de Tom Ford para homes, sándwich atrapado entre Keira Knightley e Scarlett Johansson, ambos dous espidos.\nen 2009 , Tom Ford fai unha incursión no mundo do cine coa súa primeira película, un único home, con Colin Firth e Julianne Moore. Co-escribiu e realizou a película, baseada na novela de Christopher Isherwood. Un único home foi aclamado por críticas, gañando unha cita ao Premio da Academia ao Mellor Actor e unha cita ao Premio Spirit Independent ao mellor primeiro escenario.\nUn dos deseñadores máis decorados da súa xeración, Ford vencido desde Numerosos prezos da moda polo seu traballo con Gucci ea súa propia marca Tom Ford. Gañou cinco recompensas de moda estadounidense, catro premios de moda VH1 / Vogue e foi nomeado deseñador de 2001 GQ do ano.\nprevious post conxugación do verbo vómito\nnext post Entrevista Gassy Tour (Galego)


Bota a andar a comisión municipal para determinar o cumprimento do contrato das Escolas deportivas - Praza de Ames\nHome > Acción Municipal > Bota a andar a comisión municipal para determinar o cumprimento do contrato das Escolas deportivas\nBy Admin on enero 9, 2014\n(8-01-2014) Comezan os traballos da comisión para determinar o cumprimento do contrato por parte da empresa concesionaria, Eulen, das Escolas Deportivas de Ames, e no seu caso propoñer a súa rescisión. Constituíuse esta comisión no último Pleno do 2013 a instancia dunha moción de Ames Novo.\nAs Escolas deportivas de Ames están véndose degradas pola xestión da empresa contratante, Eulen, na tempada 2013-2014. Desde o comezo do curso asistimos a diversas irregularidades en canto a adecuación e retribución dos monitores, a organización das actividades e a incorporación das escolas nas competicións deportivas. Esta precariedade e improvisación inicial foi agudizándose co tempo e asistimos a cambios continuos de monitores nalgunhas áreas e a constatación que algúns formadores carecen da titulación e a cualificación apropiada para impartir a disciplina que asumen. Ante as queixas de usuarios/as, Ames Novo solicitou en outubro que o goberno inspeccionase o desenvolvemento dos traballo por parte da empresa. Agora a Comisión vai investigar se efectivamente a empresa está cumprindo o contrato ao que se comprometeu e que a obriga legalmente, que por outra parte sempre semellou unha oferta temeraria.\nForon moitas as disciplinas nas que se detectaron problemas ao longo destes meses e por diversos motivos: ballet, patinaxe, ximnasia rítmica, pilates, baloncesto, judo… Unhas por inadecuación dos formadores, outras por saturación das clases, outras por problemas coas competicións nas que deberían participar, e algunhas máis polo desconcerto de cambiar varias veces de monitor en pouco tempo. Estas irregularidades permanecen en moitos casos, o que ao noso xuízo pode motivar a rescisión do contrato, e motiva a caída da calidade nalgúns casos e mesmo o abandono de usuarios/as. A oferta presentada pola empresa -legalmente esixible- incluía monitores coas titulacións adecuadas a cada disciplina, e xa apreciamos este incumprimento nalgunhas escolas mentres o goberno bota balóns fóra e considera que todo está dentro do habitual. Como sempre o goberno elude a súa responsabilidade en vez de resolver os problemas o que fai que aumenten e se degraden os servizos municipais.\nO goberno está permitindo coa súa pasividade o estrago dunhas Escolas que funcionaban de xeito razoable e que foron gañando a súa calidade ao longo dos anos e dispoñían dunha traxectoria consolidada que se está perdendo. O Concello de Ames debe facer todo o posible para evitar o deterioro das Escolas Deportivas, non podemos consentir que primen intereses alleos á calidade do servizo ou da promoción do deporte. Un aforro ridículo no prezo esta ocasionando un grave dano na traxectoria das Escolas deportivas tanto pola mala xestión da empresa como pola deixación de funcións do goberno do PP.


Recuperar o erotismo tras o parto | Consumer\nRecuperar o erotismo tras o parto\nTras o nacemento dun fillo, o traballo de ser pais pode afectar a intimidade da parella, pero existen técnicas para recuperar a plenitude da vida sexual\nEntre todas as maneiras en que o nacemento dun fillo cambia a vida, unha moi importante ten que ver coa plenitude sexual da parella. É normal que nos primeiros tempos posteriores ao parto haxa unha falta de apetito sexual, pero ese lapso non debería estenderse máis aló do período normal de puerperio, é dicir, un corenta días. Se superado ese prazo a falta de desexo esténdese, a situación pode alterar a vida da parella e carrexar problemas a mediano e longo prazo. Pero, a que se debe esa carencia de apetito sexual? Como recuperar o erotismo tras o parto?\nOs porqués da falta de desexo\nOs dous membros da parella sofren, en xeral, un descenso do desexo sexual nas primeiras semanas despois do nacemento dun fillo. Por motivos diferentes. Na muller, os motivos principais adoitan ser:\nO cansazo: á fatiga que arrastra do propio proceso do parto, hai que sumarlle a de ter que estar ao coidado do neno as 24 horas do día. Se a isto agréganselle os cambios hormonais que aínda poden afectala, o posible resultado é un estado de amolo e malhumor que, por suposto, desalienta o achegamento íntimo.\nAs dores: mesmo aínda que non se practicou unha episiotomía nin haxa puntos de sutura, o traballo de parto pode provocar dores vaginales durante algún tempo.\nOs cambios físicos: despois do nacemento dun fillo, quedan secuelas no corpo da nai (abdome avultado, flaccidez, estrías, etc.), debido ás cales pode verse a si mesma menos sexy. O peor é cando unha muller cre que a súa parella tamén a ve así: coma se o transformarse na “nai do seu fillo” quitáselle o seu atractivo sexual.\nNos homes, a principal causa adoita ser a idea de que causará dor á muller, polo cal prefire “postergalo”. Pero ata cando? Non hai, desde logo, un lapso estrito que deba respectarse, senón que depende de cada parella.\nCando o corpo da nai recuperouse, a parella poderá retomar a súa vida sexual ata volver levala á plenitude. Neste punto, o problema deixa de ser físico; ten que ver máis coa demanda de atención do neno, a percepción sobre o propio corpo, o non atopar un momento ideal… É entón que hai que apelar ás técnicas para recuperar o desexo.\nTécnicas para recuperar o apetito sexual\nSentirse ben. Sobre todo para as mulleres, é moi bo ter alta a autoestima, para o que é moi bo coidarse nas semanas posteriores ao parto. Alimentarse ben, beber moitos líquidos e realizar exercicios son actividades que tonifican os músculos e levantan o ánimo. Merecen unha mención especial os exercicios Kegel, que preparan o corpo para volver sentir o máximo pracer.\nComunicación e diálogo. É fundamental que ambos os membros da parella conversen, expresen as súas sensacións e necesidades e respéctenas mutuamente. Ningún dos dous debe sentirse obrigado nin presionado a facer nada que non queira.\nAos poucos. Hai que lembrar que o sexo non é só coito. Os primeiros achegamentos poden ser caricias, bicos e masaxes en todo o corpo; a masturbación e o sexo oral tamén resultan fontes de enorme pracer. As relacións sexuais con penetración poden chegar despois. Se a vagina está moi seca, recoméndase o uso de lubricantes (feitos a base de auga), e que o home empece introducindo nela un dedo, para evitar dores que poidan deixar a zona demasiado sensible. En calquera caso, a muller debe sentirse cómoda sempre e o home, ser paciente e considerado.\nVencer ao cansazo. Non fai falta esperar a noite para ter sexo. Pode ser en calquera momento, e o ideal será aproveitar os momentos en que o bebé durma. Un consello: tentar que sexa xusto despois de que o bebé comese e teña os cueiros limpos. Salvo que se poida deixar ao bebé ao coidado de alguén, este intre de soño máis ou menos prolongado será o máis extenso do que se poida aproveitar para vivir a intimidade na parella.\nReinventar a sedución. Organizar unha velada romántica, con cea, luz de velitas, aromas especiais, etc., pode ser unha forma extraordinaria de empezar unha nova etapa na vida sexual da parella. Se é sorpresa dun para o outro, moito mellor. Máis aló dunha ocasión especial como esta, son importantes os momentos de intimidade, aínda que sexan simplemente para conversar ou só estar un intre a soas.\nerotismo maternidad-gl pareja-gl parto-gl plenitud-gl recuperar sexualidade


Reduce o tamaño do ficheiro CSS nun 20% ou máis | Martech Zone\nLuns, abril 25, 2011 Domingo, setembro 8, 2013 Douglas Karr\nReducir o ficheiro non é doado ... pero, como de costume, hai ferramentas que poden facer un gran traballo por vostede. Pasei de fronte CleanCSS, unha boa aplicación para formatear o seu CSS e optimizar o tamaño do ficheiro CSS. Executei o noso ficheiro CSS e reduciu o tamaño do ficheiro nun 16%. Fíxeno por un dos meus clientes e reduciu o seu ficheiro CSS arredor dun 30%.\ntags: csscss minifyoptimización cssfolla de estilofollas de estilo


Brión aproba por unanimidade a suba da auga e o saneamento - Lindeiros\nBy Lindeiros on\t 21 Outubro, 2021 Brión\nBrión, 21 de outubro do 2021 – O Pleno municipal ordinario de Brión aprobou, por unanimidade, actualizar as taxas polos servizos de abastecemento de auga, saneamento e depuración de augas residuais.\nA taxa polo abastecemento de auga aumentarase nun 3,3%, de acordo ao IPC interanual entre agosto de 2020 e agosto de 2021. A taxa polo servizo de saneamento e depuración de augas residuais medrará un 1,87%, xa que é o 85% do IPC intearunual de abril de 2020 a abril de 2021. Ambas actualizacións entrarán en vigor o 1 de xaneiro de 2022.\nO pleno de Brión aprobou previamente un convenio coa Fundación Rosalía de Castro, polo cal o Concello achegará 1.000 euros anuais ata 2024 á Fundación e esta ofrecerá visitas guiadas a grupos de entidades educativas ou entidades culturais do municipio. Un ofrecemento que non se están podendo cumprir neste 2021 polas normas restritivas da Covid-19, polo que foi cambiada pola gratuidade da visita á Fundación de calquera veciño e veciña empadroado/a en Brión. Un convenio que está en funcionamento desde xaneiro de 2021 pero que tivo que ser ratificado en Pleno xa que inclúe un investimento plurianual.\nTamén saíu adiante por unanimidade a solicitude de adhesión do Concello de Brión ao convenio entre a Axencia Tributaria e a Fegamp para a cesión de información da Axencia Tributaria ás entidades locais: tamén\nPor outra banda, o Pleno municipal aprobou o regulamento para a creación dun Fondo de Acción Social no Concello de Brión, que beneficiará aos empregados municipais; e ata catro modificacións de crédito para o pago dunhas facturas por supervisión das actividades de fútbol antes da pandemia, polo tempo pechado da piscina municipal, pola permuta dunha parcela e para a execución dunha obra de mellora de camiños municipais entre Mourentáns e Pousada.\nNesta sesión non se presentou moción algunha, só rogos e preguntas. Así, o PP solicitou a colocación dun cartel sinalizador do Pozo Negro e a restauración do mobiliario urbano no paseo do río Pego. A concelleira de Cultura, Sandy Cebral, explicou que o Concello traballa nun proxecto para mellorar a sinalización de todas as rutas de sendeirismo do municipio e noutro para a recuperación do mobiliario urbano no paseo do río Pego. Neste punto, o alcalde, Pablo Lago, puntualizou que se está estudando facer eses arranxos cun material que non sexa madeira, posto que se degrada demasiado rápido.\nPola súa banda, o BNG trasladou nove preguntas sobre a gravación dos plenos municipais, o comedor do CEIP de Pedrouzos, a recollida de lixo e o punto limpo, o asfaltado de Monte Balado, a situación do alumeado público e a instalación dun tanatorio e un punto de recarga de vehículos eléctricos no municipio.\nA voceira municipal, Sandy Cebral, explicou que unha quincena de familias están na lista de agarda do comedor escolar ao non ter obtido praza na convocatoria realizada pola Xunta de Galicia, pero que ao Concello non tiña chegado queixa algunha nin por parte das familias nin por parte da dirección do colexio. Sobre o alumeado, adiantou que nas próximas semanas licitarase un proxecto para rematar a colocación dun novo alumeado LED diante do IES de Brión e lamentou que a Xunta de Galicia non atendera as reclamacións do Concello para mellorar o alumeado da estrada autonómica que pasa por debaixo da autovía.\nAsí mesmo destacou a boa marcha das conversas co Concello de Ames de cara á solicitude dun punto limpo que dea servizo a Bertamiráns e Brión; e pediulle ao BNG o listado das aldeas onde din que falta algún contedor xa que “no Concello non temos ningunha petición e todas as que levamos pedido no último ano á empresa concesionaria foron colocados”. A petición de gravación dos plenos será tida en conta.\nSobre a falta de sinalización horizontal na urbanización Monte Balado, o alcalde explicou que se trata dunha actuación que inclúe 11 obras máis en todo o municipio e que se non se acometeu antes foi porque houbo que rebaixar os pasos de peón elevados, polo que se está á espera dunha semana sen choiva para proceder ao pintado. Así mesmo, indicou que o Concello non contempla a instalación dun punto de recarga para vehículos eléctricos xa que é un servizo que xa están prestando empresas privadas; e, ante a sorpresa amosada polo BNG sobre unha posible instalación dun tanatorio no municipio, lembroulle as concelleiros que o 16 de decembro de 2020 se aprobou inicialmente unha modificación do PXOM para contemplar a construción dun auditorio e dun tanatorio. Un acordo que foi aprobado por unanimidade dos grupos municipais.


A Eusko Label Liga, unha competición sen teito de cara o 2020\nA máxima categoría do remo de banco fixo consolídase como un referente do verán na cornixa cantábrica\nOs 12 mellores clubs masculinos e os 4 femininos encóntranse no ecuador das súas pretempadas para que, en apenas 4 meses, volten porse na liña de saída e arranque a pugna pola Coroa CaixaBank. Logo dunha tempada histórica na que Orio conquistou o seu primeiro título en ambas categorías, os equipos reforzáronse cun altísimo nivel nas súas filas.\nPara alén do nivel deportivo, a competición apropiase dunhas cifras televisivas que ano a ano van en aumento, rexistrando unha audiencia do 14% durante a tempada estival, e chegando a ter picos do 23% como no caso da regata de Hondarribia. Ademais, a Euskotren Liga é a única competición feminina no país retransmitida ao vivo na íntegra pola televisión, a través de ETB e TVG.\nO seguemento da Eusko Label Liga e da Euskotren Liga vai alén do deportivo; ambas competicións arrastran miles de afeccionados en escenarios tan emblemáticos como A Coruña, Getxo, Bilbao, Zarautz, Portugalete...


Unha enquisa avanza a ampla vitoria do ‘si’ en Catalunya cunha participación do 60% - INTERNACIONAL - Sermos Galiza - Diario de intereses galegos\nUnha enquisa avanza a ampla vitoria do ‘si’ en Catalunya cunha participación do 60%\nRedacción 17 Setembro 2017 17:13 h.\nA Assemblea Nacional Catalana convocou unha pegada masiva.\nA terceira ola da enquisa que Instituto Opinometre está elaborando para o diario catalán Ara sinala que a estratexia do Goberno español fai aumentar o número de partidarios do ‘si’ no referendo do próximo 1 de outubro en Catalunya, pero tamén retrae ao perfil de votante socialista de acudir as urnas.\ncatalunya enquisa 1-o\nO primeiro domingo da campaña do referendo de autodeterminación en Catalunya serviu para que as distintas forzas políticas remarcaran as súas posicións. Mentres en Gavá Pedro Sánchez criticaba a Rajoy lembrándolle que non fixera “o que tiña que ter feito” antes de ofrecer todo o apoio do PSOE ao Goberno español, a CUP celebraba un acto en Terrassa coa presencia de Sánchez Gordillo, alcalde de Marinaleda, no que Ana Gabriel sinalaba que “o noso obxectivo é desbordar as leis e os intereses dos lobbies” e a Assemblea Nacional Catalana reunía a centos de barceloneses nunha pegada masiva no centro da cidade. Tamén se celebrou (con gran éxito de público) no Teatro del Barrio, en Madrid, o acto sobre o dereito a decidir que provocara a polémica entre un xuíz e as autoridades municipais.\nMentres a Garda Civil incautaba 1,3 millóns de carteis e folletos de publicidade do referendo co logotipo da Generalitat, medios cataláns advertían da belixerancia das policías locais nestes primeiros días de campaña contra a propaganda polo ‘si’ en moitos concellos. En Barcelona, por exemplo, a Guàrdia Urbana abriu dilixencias contra a empresa de autobuses urbanos porque os vehículos levan publicidade do referendo.\nNos medios continuou o debate cun manifesto asinado por un cento de “intelectuais de esquerdas” contra o referendo que publicou El País (apoiado entre outras por Isabel Coixet, Victoria Camps, Mónica Randall, Félix Ovejero e Carlos Jiménez Villarejo), e en Ara ofrecían unha enquisa que vaticina un triunfo amplo do ‘si’, con case un 70% do voto na xornada do primeiro de outubro, e unha participación que acadaría o 60%.\nA sondaxe, a terceira ola do informe que elabora Instituto Opinometre, sinala que as porcentaxes de cataláns que mostran intención de ir a votar (un 51% que irán seguro e un 9,2% que posiblemente participarán) están inda por riba do 60% despois do traballo de campo feito trala Diada do pasado luns. As dúas olas anteriores situaban esa cifra no entorno do 64%.\n“A obsesión do Goberno español por impedir o referendo do 1-O converteuse nunha arma de dobre fío”, escribe Ara, “por un lado, baixa o número de persoas que aseguran que participarán e, por outro, crece o independentismo”.\nA distancia entre o ‘si’ e o ‘non’ aumenta. Hai un 44,1% de cidadáns que manifestan que responderían afirmativamente á pregunta do referendo e un 38,1% de contrarios. A distancia subiu até os seis puntos porcentuais desde os catro puntos que a enquisa rexistrou en xullo.\nEn canto o resultado do referendo, Ara indica que “a campaña do Estado está tendo poucos efectos entre os partidarios do ‘si”. De tal xeito que se produciría unha ampla vitoria do ‘si’ cun mínimo dun 69,9%, diante dun 14,3% de votos negativos e un 2,5% de votos en branco. Os indecisos (participarán mais inda non decidiron o voto) son segundo a enquisa un 13,3%.\nO traballo de Instituto Opinometre tamén detecta un “impacto” da campaña de represión e dos partidos contrarios ao referendo entre os votantes do PSC, e sinala que se produce “unha forte baixada no número de votantes socialistas e tamén algúns comúns que en xuño e xullo pensaban ir votar e están desistindo”. Di que esta tendencia é máis acusada na franxa de idade de 55 a 74 anos que viven en cidades de máis de 50.000 habitantes, “un perfil que corresponde aos votantes socialistas clásicos”.


Un pouco de Historia | Concello de Val do Dubra\nSituado a tan só 22 quilómetros de Carballo e de Santiago de Compostela, a cidade histórico-relixiosa da comunidade galega por autonomasia, Val do Dubra tamén conta cunha singular historia, marcada pola relixión e pola realeza, que define o carácter dos seus pobos e das súas xentes.\nExisten no municipio restos e vestixios de antigas fortalezas e numerosos castros que permiten coñecer a antigüidade do seu poboamento. Pero é o Cronicón Iriense o primeiro documento histórico no que aparece o nome de “Tierrade Dubriam”, e onde o rei suevo Miro asignou esta terra á sede de Iria. Máis tarde citaríase como arcedianato do distrito de Trastámara, na división do arcebispo Suárez de Deza.\nEste reparto de terras chegou ao Antigo Réxime coas parroquias do concello divididas en dúas xurisdicións: a de Buxán, sobre a que impoñía o seu señorío o marqués de Alcañizares e ao mosteiro de San Martiño Pinario, o cal recibiría os mellores tributos en trigo e centeo da parroquia de Buxán, despois deque o cabaleiro Arias César doara a este cenobio a súa igrexa. De ahí,que o primeiro nome que recibira o concello non fora outro que o de Buxán.


Monforte, 2 de xullo de 2016\nOs populares desvelan que o Goberno local non solicitou a inclusi�n como zona de ba�o da �rea recreativa de Ribasaltas nin ningunha outra zona, tal e como acordara o Pleno fai case un ano\nO PP esixe ao alcalde explicaci�ns por non facer �nin unha soa xesti�n� para que Monforte te�a praia fluvial en Ribasaltas\nJulia Rodr�guez lamenta a deixadez do rexedor, o que far� que �un ano m�is os monfortinos non conten cun �rea p�blica para o seu lecer de ver�n�\nO Grupo Municipal do PP de Monforte esixe ao alcalde explicaci�ns por non facer �nin unha soa xesti�n� para que Monforte te�a praia fluvial en Ribasaltas. As� se desprende dun informe da Conseller�a de Sanidade no que pode lerse que desde o ano 2013 �non se recibiu ning�n informe do Concello no que se indique que se realizaron obras ou actuaci�ns na praia fluvial que eliminen as causas que motivaron a s�a exclusi�n do censo oficial de zonas de ba�o�. Un informe imprescindible para poder inclu�la no programa de vixilancia sanitaria e poder metela no censo oficial de zonas de ba�o.\nA portavoz do PP, Julia Rodr�guez, afea a falta de iniciativa do rexedor para recuperar a zona de Ribasaltas como espazo de lecer e zona de ba�o, pese a existir acordos plenarios neste sentido e de tratarse da zona m�is apropiada para situar este tipo de �reas, con posibilidades de aparcamento e de lecer para todos os veci�os e veci�as.\nOs populares contactaron ademais coa CHMS quen confirma que o Concello non presentou solicitude algunha para a autorizaci�n da praia fluvial desde que Goberna o se�or Tom�.\nPor todo o anterior, a portavoz do PP, Julia Rodr�guez lamenta o deixamento do rexedor, o que far� que �un ano m�is os monfortinos non conten cun �rea p�blica para o seu lecer de ver�n�. Os populares p�denlle ao alcalde que se po�a as pilas e faga o seu traballo para que este sexa o �ltimo ano no que Monforte non conte con zona de ba�o p�blica.